Tikslas – Amerika

Tikslas – Amerika, arba tikslasamerika.lt yra lietuviškų vietų JAV interaktyvus internetinis žemėlapis.

Šiuo metu jame pažymėta daugiau nei 750 lietuviškų vietų ir paveldo objektų JAV, jų tarpe lietuvių kapinės, lietuvių bažnyčios, lietuvių klubai, žymių lietuvių kapai, lietuviškai pavadintos vietovės, paminklai lietuviams.

Žemėlapyje pažymėta kiekvieno objekto tiksli vieta, taip pat yra objektų aprašymai, nuotraukos. Pažymima objekto paskirtis ir kiek įdomus jis yra lankytojams.

„Tikslas – Amerika“ sukurtas 2017-2018 m. Lietuvos valstybės šimtmečio proga tinklapio „Gabalėliai Lietuvos“ komandos. Prisidėjo beveik 500 Amerikos lietuvių, „Tikslas – Amerika 2017 autoriai“, Oficialus puslapis, 2017 12 11 "Tikslas - Amerika 2018 autoriai", 2018 11 30, kurie pasidalino žiniomis apie lietuviškas vietas Amerikoje bei sudarė galimybes jas aplankyti ir nufotografuoti.

Tarp „Tikslas – Amerika“ tikslų yra skatinti Lietuvos ir Amerikos lietuvius keliaujant po Ameriką lankyti ir lietuviškas vietas, dalis kurių jau yra pamėgtos amerikiečių, bet mažai žinomos Lietuvoje, „Looking for traces of Lithuanian in the world“, Delfi, tikrinta 2017 12 22.

„Tikslas – Amerika“ prieinamas lietuvių ir anglų kalbomis.

 Istorija 

„Tikslas – Amerika“ idėja gimė tinklapio „Gabalėliai Lietuvos“ apie lietuviškas vietas užsienyje savininkui Augustinui Žemaičiui., „Looking for traces of Lithuanian in the world“, Delfi, tikrinta 2017 12 22

2017 m. rugsėjį-spalį 16 dienų vyko „Tikslas – Amerika 2017“ savanorių ekspedicija į 11 šiaurės rytinių JAV valstijų ir sostinę Vašingtoną. Jos metu „Gabalėliai Lietuvos“ komanda aplankė 301 lietuvišką vietą 106 miestuose ir miesteliuose, pažymėjo jų koordinates, padarė 8424 jų nuotraukas, susitiko su beveik 200 žmonių išklausydami lietuviškų vietų istorijas, dalį pasakojimų nufilmavo, nuvažiavo 4523 km atstumą. Ekspedicija viršijo ir oficialų planą, mat buvo tikėtasi aplankyti apie 100 lietuviškų vietų, „Tikslas – Amerika kelionė baigėsi: kiek lietuviškų vietų rado JAV?“, 15 min, tikrinta 2017 12 22.

2017 m. gruodžio pirmą internete paskelbtas „Tikslas – Amerika“ žemėlapishttp://www.technologijos.lt/n/mokslas/geografija/S-65451/straipsnis/Zemelapis-kuriame-parodytos-pacios-lietuviskiausios-vietos-Amerikoje-ten-yra-net-Mindaugo-pilis, į kurį sudėtos projekto metu aplankytos vietos, o taip pat papildomos vietos lankytuose regionuose, apie kurias pranešė Amerikos lietuviai, su kuriais „Tikslas – Amerika“ komanda užmezgė ryšį.

2018 m. rugpjūčio-rugsėjo mėnesiais įvyko antroji projekto ekspedicija: "Tikslas - Amerika 2018". Jos metu aplankytos 6 JAV Vidurio Vakarų valstijos, o taip pat aplankytos papildomos vietos JAV rytuose. Iš viso žemėlapyje pažymėta dar apie 250 naujų lietuviško paveldo vietų. 2018 m. lapkritį paskelbtas papildytas žemėlapis, išsiplėtęs iki ~600 vietų. Ši projekto dalis finansuota Vyriausybės kanceliarijos, Amerikos lietuvių, bei per Indiegogo surinktomis lėšomis, Indiegogo "Destination Lithuanian America" kampanija, tikrinta 2018 11 30. Be paveldo žymėjimo, fotografavimo ir aprašymo antrosios ekspedicijos metu taip pat buvo kuriamas siužetų ciklas LRT Kultūra kanalui "Tikslas - Amerika įspūdžiai Čikagoje", LRT Plius.

2019 m. rugsėjį-spalį įvyko trečioji projekto ekspedicija: "Tikslas - Amerika 2019" į Kanadą bei iki tol nelankytas JAV Niujorko, Meino, Naujojo Hampšyro ir Vermonto valstijų dalis, šįsyk vien privačiomis bei JAV ir Kanados lietuvių organizacijų lėšomis. Pažymėtos 93 papildomos lietuviško paveldo vietos. Be žemėlapio, enciklopedijos ir interviu su paveldo saugotojais buvo surengta ir 12 projekto bei lietuviško paveldo pristatymų JAV bei Kanadoje.Įspūdingiausios Kanados lietuviškos vietos - viename žemėlapyje, 15 min.

Paskutinė "Tikslas - Amerika" ekspedicija į Vakarų ir Pietų JAV turėjo įvykti 2020 m., bet dėl koronaviruso pandemijos buvo atidėta į 2021 m. rugsėjį-lapkritį. Jos metu užfiksuota apie 100 lietuviško paveldo vietų Vakarų ir Pietų JAV. 2022 m. paskelbta pilna žemėlapio versija.Sukūrė interaktyvių lietuviškų vietų Amerikoje žemėlapį su daugiau nei 750 objektų, Delfi

2022 m. ir 2023 m. įvyko dvi papildomos ekspedicijos, kurių metu papildomai aplankytos vietos, kuriose autoriai išsiaiškino apie papildomas lietuviškas vietas, bei labiausiai nutolusios vietos, kaip Vakarų Kanada ir Aliaska 2022 m. ekspedicijos dienoraščiai2023 m. ekspedicijos dienoraščiai.

 Vietų atrinkimas žemėlapiui 

„Tikslas – Amerika“ žemėlapyje žymimos visų pirma tos vietos, kurios turi lietuviškų detalių. Lietuviškomis detalėmis laikoma, „Kaip naudotis žemėlapiu?“ Oficialus puslapis, 2017 12 11:
 1.Užrašai lietuvių kalba.
 2.Užrašai, nors ir nelietuviški, kuriuose minima Lietuva, lietuvių kalba, lietuviai, Lietuvos vietovės, Lietuvos istorija.
 3.Lietuvos ir jos vietovių vaizdai, lietuvių asmenybių atvaizdai.
 4.Lietuvių tautodailės, tautosakos, liaudies ir religinių tradicijų pasireiškimai ir atvaizdai (kryžiai-saulės, margučiai, Užgavėnių kaukės ir t. t.).
 5.Tradiciniai Lietuvos ir jos vietovių simboliai (Vyčiai, trispalvės, Gedimino stulpai, miestų herbai, Geležinis vilkas ir t. t.).
 6.Lietuvoje esančių, lietuvių sukurtų žymių dalykų (skulptūrų, paveikslų, pastatų ir kt.) kopijos.

Visos vietos skirstomos į keturis lygius pagal lietuviškų detalių kiekį ir išlikimą, vietų kultūrinę ir meninę vertę, įdomumą turistui bei galimybes jas aplankyti, Oficialus puslapis, 2017 12 11.

Taip pat „Tikslas – Amerika“ žemėlapyje pažymėtos ir vietos, kuriose lietuviškų detalių neišlikę, jeigu jos svarbios Lietuvos ir lietuvių istorijai (pvz., vieta, kur išleistas pirmasis pasaulyje lietuviškas romanas „Algimantas“http://map.truelithuania.com/pietinis-pensilvanijos-anglies-regionas-lietuvisku-vietu-planas/; vieta, iš kur į Kauną pakilo Lituanicahttp://map.truelithuania.com/niujorko-miestas-lietuviskos-vietos/; Bostono vieta, kur išleista pirmoji pasaulyje lietuviška enciklopedijahttp://map.truelithuania.com/bostono-miestas-lietuvisku-vietu-planas/). Pažymėtos ir ne lietuvių sukurtos vietos, kurios leidžia geriau suprasti ir patirti Amerikos lietuvių istoriją (pvz. Eliso sala, per kurią imigravo daug XIX a. atvykusių lietuviųhttp://map.truelithuania.com/niujorko-miestas-lietuviskos-vietos/ ar Naismito krepšinio šlovės muziejushttp://map.truelithuania.com/masacusetsas-lietuvisku-vietu-zemelapis/, kur kabo Arvydo Sabonio citata ir Šarūno Marčiulionio marškinėliai).

„Tikslas – Amerika“ žymimi tik nekilnojami objektai arba tie objektai, kurie iš esmės nejudinami (nuolatinės muziejų ekspozicijos ir pan.).

Šiuo metu „Tikslas – Amerika“ žemėlapis apima šias JAV valstijas: Ilinojų, Indianą, Konektikutą, Masačusetsą, Mičiganą, Meiną, Merilandą, Misūrį, Naująjį Džersį, Naująjį Hampšyrą, Niujorką, Ohają, Pensilvaniją, Rod Ailandą, Vermontą, Viskonsiną, Virdžiniją. Taip pat šias Kanados provincijas: Ontariją, Kvebeką.

Į „Tikslas – Amerika“ žemėlapį patenka šie JAV ir Kanados didmiesčiai: Baltimorė, Bostonas, Čikaga, Detroitas, Džersis, Filadelfija, Hamiltonas, Klivlandas, Los Andželas, Milvokis, Monrealis, Omaha, Niujorkas, Pitsburgas, Ročesteris, Torontas, Sent Luisas, Vašingtonas. Taip pat patenka mažesni miestai, kuriuose lietuvių itin daug: Bridžportas, Broktonas, Deitonas, Grand Rapidsas, Hartfordas, Niagara Folsas, Pitstonas, Šenandoa, Skrantonas, Spring Valis, Vestvilis, Vilks Baris, Vusteris ir daug kitų, o taip pat lietuviškos vietos, esančios už miestų ribų.

 Priėmimas 
„Tikslas – Amerika“ projektas paminėtas tiek Lietuvoje, tiek JAV ir Kanadoje. Lietuvoje informaciją apie projektą platino 15 minhttps://www.15min.lt/pasaulis-kiseneje/naujiena/dienorasciai/projektas-tikslas-amerika-viesbutis-kuriame-liftininku-dirbo-a-skema-ir-kitos-lietuviskos-vietos-641-857548, Delfihttps://en.delfi.lt/global-lt/looking-for-traces-of-lithuania-in-the-world.d?id=75655923, Bernardinai.lthttp://www.bernardinai.lt/straipsnis/2017-08-11-lietuviskoji-amerika-interaktyviame-zemelapyje/162619, Alkas.lthttp://alkas.lt/2017/12/04/sukurtas-interaktyvus-lietuvisku-vietu-jav-zemelapis/, Kauno dienahttp://kauno.diena.lt/naujienos/ivairenybes/mokslas-ir-it/ar-zinote-kur-amerikoje-stovi-mindaugo-pilis-840353 ir kiti portalai bei laikraščiai, žemėlapis pristatytas per televizijas LRT, LRT Lituanicahttp://www.lrt.lt/mediateka/irasas/1013677054/pasaulio-lietuviu-zinios-2017-10-142-123-laida-2017-10-14-eteris , radijo stotis ZIP FM, LRT Opushttp://www.lrt.lt/mediateka/irasas/1013677646/keliones-ir-svajones-2017-10-21-15-00#wowzaplaystart=0&wowzaplayduration=3582000 .

„Tikslas – Amerika“ ekspedicijos dienoraščius straipsnių serijomis spausdino Amerikos lietuvių laikraštis Draugashttp://www.draugas.org/projektas-tikslas-amerika-kviecia-issaugoti-lietuviska-pavelda/http://www.draugas.org/tikslas-amerika-stotele-connecticuto-ir-rhode-island-valstijose/, miniserialą sukūrė LRT LRT „Pasaulio lietuvių žinios“ laidų ciklas apie „Tikslas – Amerika 2018“ ekspediciją.

Taip pat apie projektą rašė Pensilvanijos anglies regiono, kur lietuviškų vietų yra daugiausia, angliška (nelietuvių) spauda , „Lithuanians putting Tamaqua on the map“, Times News, tikrinta 2017 12 22 , „Pittston Knights of Lithuania welcome visitors from homeland“, Pittston Progress, tikrinta 2017 12 22 , „Tikslas – Amerika kelionė baigėsi: kiek lietuviškų vietų rado JAV?“, Shenandoah Sentinel, tikrinta 2017 12 22, projektas susilaukė Bucknell koledžo dėmesio.

 Nuorodos 
 Lietuviškų vietų žemėlapis „Tikslas Amerika“ lietuvių k.
 Lietuviškų vietų žemėlapis „Tikslas Amerika“ anglų k.
 Lietuviško paveldo užsienyje internetinė enciklopedija „Gabalėliai Lietuvos“
 Ekspedicijų dienoraščiai

 Šaltiniai 

Kategorija:JAV lietuvių bendruomenė